
Diskurzus keretezés a norvég internetes kommunikációban

Kutatásunk célja a diskurzuskeretezés lehetőségeinek megismerése a digitális kommunikáció szempontjából. Jonas Gahr Støre, Norvégia jelenlegi miniszterelnökének egy Facebook bejegyzésében, valamint az arra érkezett hozzászólásokban vizsgáljuk a diskurzuskeretezést a kritikai diskurzuselemzés (CDA) módszertani keretei között. A kiinduló hipotéziseink, hogy a korábbi kognitív nyelvészeti kutatásokban leírt állam-család metafora a tárgyalt ország, azaz a diskurzus földrajzi kontextusától függően változik, új metaforákkal bővíthető. Továbbá, hogy a felhasználók, akik nem értenek egyet Jonas Gahr Støre eredeti bejegyezésével, diskurzuskeretezést alkalmaznak a hozzászólásaikban. A kutatás során megállapítottuk, hogy a diszkurzív folyamat társadalmi kontextusának ismertetése után az állam-család metafora valóban módosítható és kiegészíthető. A diskurzuskeretezés alkalmazása továbbá, az eredeti bejegyzéssel való egyetértés függvényében nem megállapítható. Az alkalmazott diskurzuskeretezési módszer szerinti kategorizáció elősegíti a hozzászólások elemzését, azonban azokat a diskurzuskeret minél pontosabban értelmezése érdekében a legtöbbször egyenként kell megvizsgálnunk.



